లేడీ హైద్రీ క్లబ్, హైదరాబాదు

thumb|right|లేడీ హైద్రీ క్లబ్

లేడీ హైద్రీ క్లబ్ (హైదరాబాద్ లేడీస్ క్లబ్) తెలంగాణ రాష్ట్ర రాజధాని హైదరాబాదులోని బషీర్‌బాగ్ లో ఉన్న క్లబ్. మహిళలకోసం ప్రత్యేకంగా ఏర్పాటుచేసిన ఈ క్లబ్ ను 1929లో అమీనా హైదరీ ప్రారంభించారు.లేడీ హైద్రీ క్లబ్,ఆదాబ్ హైదరాబాదు, మల్లాది కృష్ణానంద్, 2014, హైదరాబాదు, పుట. 94 హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది.

 చరిత్ర 
thumb|1952లో జరిగిన సామాజిక కార్యకర్తల సమావేశంలో ప్రసంగిస్తున్న ఎలియనార్ రూజ్వెల్ట్
బ్రిటీషు అధికారుల కుటుంబాలకు చెందిన మహిళలు ఒకచోట సమావేశం కావడంకోసం, తీరిక సమయాల్ని గడపడంకోసం 1901లో బషీర్‌బాగ్ ప్రాంతంలో ఒక క్లబ్ ను ఏర్పాటు చేసుకున్నారు. ఆ తరువాత అనువైన స్థలాన్ని తీసుకోని 1929, నవంబరు 29న లేడి బర్టన్ తో క్లబు నిర్మాణానికి శంకుస్థాపన చేయబడింది. 1929, డిసెంబరు 17న లేడి ఇర్విన్ చే ప్రారంభించబడింది. ఇక్కడ టెన్నిసు ఆట అడేవారు. ఈ క్లబులో 1952లో సామాజిక కార్యకర్తల సమావేశం జరిగింది. ఆ సమావేశంలో ప్రధాన వక్తగా ఎలియనార్ రూజ్వెల్ట్ ప్రసంగించారు.

ఈ భవనాన్ని జైన్ యార్ జంగ్ రూపొందించాడు.

 కార్యక్రమాలు 
మహిళలు తంబోలా, కార్డులు లేదా బ్యాడ్మింటన్ వంటి ఆటలు ఆడవచ్చు,వంట, కుట్టు పనికి సంబంధించిన పాఠాలు నేర్చుకోవచ్చు. ప్రతి సంవత్సరం ఇక్కడ మహిళలకు వార్షిక టెన్నిస్ టోర్నమెంట్ నిర్వహించబడుతుంది. ఒకప్పుడు ఈ క్లబులో పేదవారి కోసం పాఠశాలను కూడా నడిపింది. అంతేకాకుండా ఇందులో , తెలుగు, ఉర్దూ, ఆంగ్ల పుస్తకాలతో కూడిన గ్రంథాలయం కూడా ఉంది.

 ప్రముఖ సభ్యులు 
 సరోజినీ నాయుడు
 లేడి టాస్కర్
 ప్రిన్సెస్ దారు షెరియాన్
 అమీనా హైదరీ
 ప్రిన్సెస్ నీలోఫర్

 ప్రస్తుతం 
1986లో మహాత్మా గాంధీ వైద్య కళాశాల కోసం ఈ భవనం ఉపయోగించబడింది. 2011 నాటికి ఈ క్లబులో 120 మంది సభ్యులు ఉన్నారు.

 మూలాలు 

వర్గం:హైదరాబాదు
వర్గం:1929 స్థాపితాలు
వర్గం:హైదరాబాదు వారసత్వ నిర్మాణాలు